زەردوویی

زەردوویی یان بەزەک یان زەرتک و زەردی (ئینگلیزی: Icterus یان Jaundice) نیشتنی هێمۆگلۆبینی زیادی خوێنە لە ناو شانە(تەون) و ئەندامەکانی لەشدا، بە هۆی ڕەنگی زەردی هێمۆگلۆبینەوە بە حاڵەتی تووشبوون بەم نەخۆشییە، زەردوویی یان زەردەیی دەگوترێت. لە ڕاستیدا ئەمە ھێمۆگلۆبین نییە کە لە شانەکاندا دەنیشێت بەڵکوو بیلیڕووبینە کە مادەیەکی ئەنجامی مێتابۆلیسمی ھێمۆگلۆبینە. ئەم مادەیە لە جەرگدا پێک دێت و لەڕێگەی ڕیخۆڵەکان و میزەوە لە لەش دەر دەکرێت.

 زەردوویی لە منداڵانی ساوا 
منداڵی ساوا (تازە-لەدایکبوو) ئەنزیمگەلی پێویست بۆ لەناوبردنی ھێمۆگلۆبینی نییە، بەم ھۆیە زەرد دەبێت، ئەم حاڵەتە ھەتا ھەفتەیەک دوای لەدایکبوون لەناو دەچێت بەڵام ئەگەر زۆرتر لەم ماوە بمێنێتەوە مەترسیدارە و دەتوانێت کاریگەریی زۆر خراپی لەسەر دۆخی تەندروستیی منداڵ ھەبێت و دەبێتە ھۆی چەندین حاڵەتی نەخۆشی و تەنانەت دەتوانێت مێشکی منداڵ خراپ بکات.

هۆکار
مرۆڤ بە هۆی چەشنێک لە سەرچاوەکان تووشی زەردوویی دەبێت. ئەمانەی لە خوارەوە دێن بەشێک لەو هۆکارانەن:
ژمارەی ئەو خڕۆکە سوورانە کە وا لە جەرگدا لە ناو دەچێت زۆر بووبێت.
جەرگ تووشی نەخۆشینی کەمکاری بووە یان شتێک بەری بە کاری ئاسایی ئەوی گرتبێت.
بیلیڕووبین نەتوانێت بەجوانی لە کۆئەندامی هەرسەوە دەربچێت.

سەرچاوەکان
 دیکشێنێری خۆڕایی
 ماڵپەڕی کتێبخانەی ناتەوەیی ئەمریکا، بەشی پزشکی

پۆل:نیشانەکانی نەخۆشی: کۆئەندامی ھەرس و سک